Илдар Абдулла улы 1932 йылдың 15 июлендә Ленинград ҡалаһында тыуған. Атаһыxa0— инженер, әсәһе табип була. 1937 йылғы репрессиялар арҡаһында уның баласағы ҙур ҡалаларҙан ситтә үтә. Бөйөк Ватан һуғышы ваҡытында ғаилә бер аҙ ваҡыт оккупацияланған территорияла ҡала. Мәктәптә бик һәйбәт уҡый, әммә Ленинград дәүләт университетына ғаилә хәлдәре арҡаһында инеү сикләнә, Ленинград электр-техник институтына ла шул сәбәптәр менән алынмай. Урман-техник академияһына ингән саҡта, бер уҡытыусының кәңәшен тотоп, Илдар биографияһы проблемаларын йәшерә. Шулай итеп, ул беренсе курсҡа ҡабул ителә.